WALYNTYNKOWY GYSZYNK
Niy poradza godać, jak inksi godajóm,
swojim żónkóm co dziyń, jak fest im przajóm.
Choć tego niy godóm, to wiysz, nojmilejszo,
że Ty w mojim życiu, jest żeś nojważniyjszo!
Możno piwo bardzij troszyczka gelduje,
wiysz przeca, jak bardzo mi „Tyskie” smakuje!
Ło gołymbiach niy spómna, przeca wiysz sama,
żech do tyj gowiedzi, jak dlo dzieci mama!
Króm tego, nic dlo mnie niy ma ważniyjszego,
łod moji babeczki, dziubeczka mojego!
Niy ma takij rzeczy, co bych niy móg zrobić,
coby ino Tobie, dziubeczku, dogodzić!
Dlo Cia móg bych nawet ciepnóńć cigarety,
kebych kurzół, cóż, kej niy kurza, niestety!
Nawet z piwa dlo Cia moga zrezygnować,
i co dziyń, miast sztyry, ino trzi kupować!
Co do Walyntynek, łody mnie w gyszynku,
łobiecuja skorzij prziść dzisio ze szynku!
Autor:Bernard Śmigała
szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn vec_Latn